open-index/open-wikipedia-markdown huggingface dataset:
Ond del Rossby

I vent in quòta a la latitudin de 30° tenden per la fòrza del Coriolis a vegnì parallel ai paralleli, ma s’el fudèss inscì el sarìss nò possibil a bilancià la mancanza de calor a i pòli geografegh e l’eccedenza a l’equator. In realtà quèst a l’è possibil perchè i vent occidentaj gh’hànn nò on’andana dritta ma a onda per via di irregolarità del terren. Se foeurmen inscì i ond del Rossby. I **ond del Rossby** (o **ond longh del Rossby**) hinn di ond caosàa de la circolazion atmosferega de l’alta troposfera per via del fàtt che i vent occidentaj donden ind la direzion nòrd-sud e l’ampièzza de quèll’oscillazion l’è tal de rivà fin a i region polar e quèj visin a l’equator. 
D’on pont de vista pussée tenegh i oscillazion hinn intorna de ona posizion de equilibri per effètt de la conservazion de la vorticità potenzial, dato che la vorticità planetaria l’aumenta con la latitudin. De fàtt se on fluss occidental el gh’hà on tragìtt curv che ‘l porta vèrs nòrd, el gh’hà al princippi vorticità relativa positiva. Con l’andà a nòrd la vorticità planetaria l’aumenta e de conseguenza la diminuìss la vorticità relativa. Quand che la vorticità relativa la diminuìss el fluss el curva vèrs el Sud. L’istèss meccanismo el succed con l’andà vèrs su indoe la vorticità relativa la cress de noeuv e ‘l fluss el torna de noeuv a ‘ndà vèrs Nord. Donca el fluss el va in media vèrs èst. 
Quèj ondulazion chì poeu tenden a rompess ind i sò crèst e i sò vall e inscì ne vegnen foeura di vòrtes de circolazion oraria (o anti-oraria in del’emisfero sud), i anticiclon de blòcch impienìi de aria calda e di vòrtes de circulazion anti-oraria impienìi de aria frèggia (gott frègg). 
Per mèzz di Ond del Rossby a gh’è el trasferiment de calor ind la direzion di meridan de già che se vegnen a forma di insaccadur e di promontòri che favorissen el passag de la quantità de mòto de la cèllula del Ferrel a la cèllula polar indoe i ond del Rossby hinn pròppi la succession di promontori e di insaccadùr. De sorapù adrèe a i lìnej de separazion infra i cèllul (o ben adrée a i ond del Rossby) corren via i corrent a gètt. 

### Velocità del propagàss di ond del Rossby
La velocità del propagàss a l'è:
:  C= U - 0,4 \cdot L^2
 
indoe 
:**C** a l'è la velocità del propagàss in m/s;
:**U** la compenenta media vèrs òvest de la corrent occidental;
:**L** a l'è la longhezza de l'onda (in miàr de chilòmetri - o ben 106 m)
:
in del caso che **C>0** i ond se propaghen second on mòto **retrògrado** (o **a marcia indrée**) cioè contrari al vèrs de la corrent;

in del caso che **C<0** i ond se propaghen in del vèrs de la corrent;

in del caso che **C=0** gh'è la **situazion del [[Blòcch (meteorologia)|blòcch]]** che i ond hinn stazionari o ben se propaghen minga e i posizion di gott frègg e di anticiclon de blòcch la rèsta semper l'istèssa.
## Riferiment
San Mir

**San Mir** (Canz, 1236 - Soregh, intorna al 1300; in italian *Miro di Canzo*) a l'è staa on remitta e pelegrin lombard, veneraa 'me sant de la Gesa Catolega. L'è staa popolar soratutt in de la zona del Lagh de Comm, e soratutt in tra el Cincent e 'l Ses'cent.
## Biografia
La storia de San Mir la n'è rivada cont ona *Vitta* scrivuda in italian in del Cincent, che forsi l'è la traduzzion d'on test latin pussee vegg e perduu. Inoltra l'è piena de particolar legendari.
Segond la lienda, l'è nassuu a Canz del *Rasmo Pared* e de la *Drusiana* (de Prada, in Val Ciavenna): a l'hann ciamaa "Mir" perchè la soa nassita l'è stada on miracol, de già che i sò gent aveven giamò superaa i sessant'agn. Tant 'me l'era suceduu con San Gioann Batista, anca el Mir l'è staa dedicaa a la vitta consacrada. Donca, quand che l'ha compii sett agn, el pader el l'ha fidaa a on remitta, e 'l fiolin l'è cressuu lontan de tucc i olter bagaj.
Quand che 'l pader l'è mort, i sò ben hinn staa passaa al remitta, con l'incaregh de daghen on tocch al fioeu e on olter ai povaritt. El Mir l'è andaa a viv in d'on grott in Val Ravella, ai pee di Coronghei: quand che gh'è mort anca el sò maester remitta, lu l'ha spartii tucc i sò ben cont i pover.
Ona nott el s'è insognaa el sò maester che 'l ghe diseva de andà a Roma, e donca lu l'è partii, compagnaa de trii orfen. Rivaa a Roma, l'ha visitaa tucc i santuari. Poeu l'è tornaa su a Canz: in su la strada, l'è passaa per el paes de San Giorg, in Lumellina, e l'ha salvaa de la succina. A Canz prima l'ha vivuu in de la cà del curaa, poeu l'è tornaa in sui bricch.
Ona nott el s'è insognaa che 'l Signor el ghe diseva de lassà per semper la soa cà: donca lu l'ha saludaa Canz e la soa gent, e l'è partii per el Lagh de Comm: lalainscì l'è passaa per Onn, Olc, Lierna, Varenna, Bellan, Derv. A la fin l'è rivaa a Soregh, e lainscì l'è mort.
## El cult
Al dì d'incoeu l'è veneraa soratutt a Canz (indove gh'è dò ges dedicaa a lu) e a Soregh (indove gh'è sotraa el sò corp).
## Riferiment
*SantieBeati

## Varda anca
*Gesa de San Mirett
*Gesa de San Mir (Canz)
*Gesa de San Mir (Soregh)
Insaccadura

In meteorologia on’insaccadura a l’è on'area de bassa pression a forma de V con assa de simmitria parallela ai meridian piazzada infra dò arej de alta pression. 

## Riferiment
Promontòri (meteorologia)

In meteorologia on **promontòri** a l’è ona àrea de alta pression a forma de U con ass de simmitria paralléla ai meridian piazzàa infra do àrej de bassa pression. 
## Riferiment
Promontòri

*promontòri - in meteorologia on'àrea de alta pression slongada infra dò #arej de bassa pression.
Tajà foeura

El **tajà foeura** o **tajà via**, in meteorologia a l’è el procèss de isolament de on vòrtes ciclonich de la depression che l’ha ingenerà.

## Process

### El procèss del tajà foeura de tipo tèrmich
El vòrtes destaccàa el pò originà ona gotta frèggia. Ona gotta frèggia la pò vegnì tajada via de la depression principal grazie al rinfòrz del fluss zònal  (o ben di vent occidentaj) ona insaccadura con ass nòrd-sud, Oppur quand che la formazion de on promontori anticiclonich el fa su on pont anticiclonich e inscì el taja foeura la gotta frèggia.
Ona gotta frèggia a l’è de fàtt de l’aria frèggia in quòta o ben on profìl vertical de l’atmosfera favorevol per i temporaj. 
El tajà foeura a l’è despèss repsponsabil del brutt temp in Italia e ind la zòna del Mediterraneo dela primavera a l’autunn. 

### El procèss del tajà foeura de tipo dinàmich
Di alter vòlt inveci del procèss del tajà foeura a l’è nò compagnàa de ona variazion de la temperadura in quòta ma domà de la pression atmosferega. In quèj casi chì el procèss a l’è de tipo dinàmich.  La depression che la se forma la se ciama adrée di fluss de aria calda a èst (ind l’emisfero nòrd) inscì che i anticiclon sub-tropicaj tenden a vegnì su e di vòlt provochen di ondad de calor. Invecì a òvest la ven tirà visin l’aria frèccia in direzion di pòli geografegh. 

Quand che i depression hinn tajàa foeura ind ona situazion de blòcch el pò vèss pericolos perché la gotta frèggia la tend a restà in su la stèssa zona per tant temp, cont i so temporaj organizzàa bon de ingenerà inondazion. 
## Vos correlaa
*Gotta frèggia
*Ondad de calor

## Riferiment
Ond longh

***[[Ond del Rossby|Ond longh del Rossby]]** - in meteorologia di ond de l'inèrzia a scala planetaria in de l'atmosfera terrèstra
*   Ond longh  -banda del spèttro elèttromagnetich de freguenza compresa intra i 148,5 e i 283,5 kHz
Ond curt del Bjerknes

I **ond curt del Bjerknes** hinn i ond fa su di  ciclon extra-tropicaj che se foeurmen in sul lato ascendent di ond del Rossby e viàggen a la velocità di corrent che dòminen ind la media e alta troposfera (a la quoòta isobarica de 100-300 hPA).A quèlla quòta chì adrée a i ond del Rossby i corrent che dòminen hinn i corrent a gètt. 

## Meccanism de formazion di [[Ciclon|depression]]

In del ramm ascendent di ond del Rossby (o discendent ind l’emisfero sud), per via de la fòrza del Coriolis, i partìcol tenden a vèss desviàd vèrs drizza (o sinistra ind l’emisfero sud). Per via de la deviazion la se crea divergenza ind l’alta troposfera. Per compensà la divergenza  ind l’alta tropofera a se crea de la convergenza ind la bassa troposfera, de già che per via de la divergenza de sora la ven tirada adrèe l’aria de sòta e donca s’ingenren di mòti verticaj ascndent e de conseguenza on cal de la pression atmosferega al soeul. In corrispondenza di zòn indoe gh’è convergenza al soeul se sviluppen i  ciclon extra-tropicaj. Oltra a i sit indoe la corrent a gètt (o i ond del Rossby) la se slarga (divergenza) gh’è anca di pont indoe infra ona curva e l’altra la corrent la gh’ha di tratt pussèe strècc e la và pussée a la svèlta. In quèll caso chì a gh’è ona deviazion a sinistra. (o a l’incontrari a dèstra in del’emisfero sud)  

De sorapù per la conservazion de la vorticità (la vorticità assoluta ch'a l’è la sòma de la vorticità terrèstra e de quèlla del ciclon la se consèrva a partì de l’equator a ‘ndà vèrs i pòli geografegh) i mòti che vann de  l’equator vèrs el Pòlo Nòrd (indoe la vorticità terrèstra l’aumenta) gh’hànn de quistà ‘na vorticità negativa in cors del sò moviment (anticiclonica), inscambi i mòti dirètt del Pòlo Nòrd vèrs l’equator gh’hànn de quistà vorticità positiva (ciclonica). Inscì i ciclon extra tropicaj se rinfòrzen andand a sud, inscambi i anticiclon se rinfòrzen a 'ndà a nòrd. (e ovviament i vèrs hinn contrari ind l’emisfero sud).
La divergenza ai quòt de sora (pression de 200hPA) la fa ingenerà convergenza ai quòt de bass, e in àrej caratterizzàa de advezion de vorticità positiva se pizzen di mòti verticaj ascendent; in àrej caratterizza de advezion de vorticità negativa se pizzen di mòti verticaj discendent. 

A se conclud che i ciclon e i sò  insaccadur pòden vèss associàa a di nucli de vorticità positiva che ghe vann adrée a l’andana di corrent ind la media e alta troposfera, inscambi i anticiclon e i promontòri hinn associàa con di nucli de vorticità negativa che ghe vann adrée a l’andana di corrent ind la media e alta troposfera. 

Di alter ciclon extra-tropicaj se formen, oltra sti chì, quand che i ond del Rossby  vann contra de ona cadena de mont che la fa curvà i mòti che inscambi sarissen drizz, se foeurmen insci di ciclon orografich. 

## Ligamm de foeura

* http://www.centrometeolombardo.com/pu_content.asp?ContentId=1286
    
## Vos correlaa

*Ond del Rossby
*Ciclon extra-tropical
## Riferiment
Colciagh

**Colciagh** a l'è 'na frazion de Luragh d'Erba, a est del center abitaa. L'è staa 'n comun independent finna al 1809, quand che Napoleon el tacca a Luragh, ma al retorn di austriegh in del 1816 el torna indeperluu: el perd la soa autonomia in del 1883 cont on decrett del governa italian.

## Riferiment
* LombardiaBeniCulturali
Linea sècca

La **linea sècca** a l’è ona particolar linea frontal indoe infra i dò mass d’aria ghe minga ona gròssa differenza de temperadura quant puttòst ‘na fòrta differenza de umidità. De fatt ona linea sècca la se foeurma quand che vueona di dò mass de aria che se incontren a l’è molto pussèe sècca de l’altra e donca pussée densa  e la se mètt sora quèlla pussée ùmida e leggera. Compagn ch’el succed ind on front frècc fra l’aria frèccia pussée pesanta che la ruza a’nda su quèlla pussée calda e leggera quèsta chì a l’è ona situazion de instabilità atmosferega. L’aria ùmeda che l’è de sòta a l’è obligada a ‘ndà su e la riva prèst a saturazion e de conseguenza la condensa. Quand che ‘l vapor de acqua che ‘l gh’è dent ind l’aria  el condensa el se libera el calor sconduu de condensa, inscì che l’aria ùmeda quand che la và su la ven frèggia men in prèssa (raffreddament adiabategh ùmed) de quèlla sècca (raffreddament adiabategh sècch). A l’è donca favorida la salida de l’aria ùmeda anca per via de la differenza infra i dò temperadur de già che l’aria che la va su ( quèlla ùmeda), per quèlla reson chì la rèsta pussée calda (o ben ghè ona situazion de instabilità atmosferega). Dòpo el passagg de ona lìnea sècca l’aria la diventa pussè sècca anca al soeul. I linej sècchi hinn bònn de portàss adrée anca di fenòmen violent compagn di borineri.

## Càos che pòden menà a la formazion de 'na lìnea sècca
I càos che pòden menà a la formazion de la lìnea sècca hinn:

* El rivà in quòta de aria pussée sècca dòpo el passagg de on front frècc. De fatt dòpo che l’è passàa on front frècc l’aria la ven frèggia a tutt i altèzz e la pò vèss ancamò molto frèccia e ùmida.Se a scala sinòttica gh’è poeu di fluss che vegnen de nòrd-èst (ind l'emisfero nòrd - e de quèlla direzion chì a l'è possibil che la vegna giò de l'aria sècca) che vaghen a fa su ona linea sècca infrà l’aria frèccia e ùmeda dòpo el front frècc e quèlla frèggia e sècca rivada dòpo se foeurma inscì ona linea sècca.
* El rivà in quòta de aria pussée sècca de origin orografica (o ben vegnuda sècca conte l meccanismo che l’hà ingenerà el favògn), el n'è on esempi quand che in su la Valpadana,  indoe a gh’è de l’aria ùmeda vegnuda su de l’Adriatich, el riva giò el favogn di Alp. On meccanismo compagn el po’ succed anca cont i Mont Penìn.
* Acquìst de umidità de ona massa d’aria sècca sora ‘l mar;  in quèlla manera chì l’aria secca la vegnerà ùmeda visin a la superfice del mar ma de sora la restarà sècca.

## Vos correlaa

* Front meteorològich

## Riferiment
Front polar

El **front polar** a l’è la superfice de contàtt infra ona massa d’aria calda e ona massa d’aria frèccia al confìn de  la cèllula del Ferrel con la cèllula polar. 

## Evoluzion del front polar a fa su  i [[Ciclon extra-tropical|ciclon extra-tropicaj]]
El front polar a l’è soggètt a di ondulazion, i ond curt del Bjerknes. I ond curt ingeneren ind la bassa troposfera di vòrtes ciclònich che se moeuven insèma al tragitt de la corrent a gètt. 

In sul lato a drizza di crèst di ondulazion l’aria calda la leva su sora quèlla pussée frèccia (front cald), inveci in sul lato a sinistra l’aria frèccia la ruza su l’aria calda ( front frècc ).
El front cald el va pussée in prèssa del front frècc e ‘l raggiòng, inscì se ingenera el front occlus dòpo de che la depression la se mètt adrée a starlattàss.  

## Vos correlàa

* Ond del Rossby
* Ond curt del Bjerknes
* Front meteorològich
* Cèllula de Ferrel
* Cèllula polar
* Ciclon extra-tropical
* Front frècc
* Front cald
* Front occlus

## Riferiment
Ferrovia de la Val Venosta

La **Ferrovia de la Val Venosta** a l'è 'na linia ferroviaria del Sudtirol a scartament ordinari, verta in del 1906 e sarada in del 1990. L'è stada verta ancamò in del 2005 con on mugg de success e gestida de la SAD.

El gh'è el servizzi treno regional che 'l passa ogni ora e 'l ferma in tucc i stazion e 'l RegioExpress che 'l ferma no in di stazion pussee piscinitt in tra Meran e Silander e 'l riva a Bolzan con la ferrovia Bolzan-Meran.

## Ligamm de foeura
*Sitt offizial 

## Vos corelaa
*Autotreno SAD ATR.100
Nivell de straport

El **nivell de straport** a l'è el quart nivell del modell OSI che 'l forniss di servizzi al livell de session per mezz del nivell de red che 'l gh'è sotta. I esempi pussee cognossuu a hinn el TCP e l'UDP.

## Riferiment
*Università de Roma
Lambrett (Milan)

El **Lambrett** (ciamaa in Italian *Lambro Meridionale*, *Lambro Morto*, *Lambro Merdario* o *Lambretto*) a l'è ona continuazion de l'Olòna che 'l ciappa dent i aqui del sistema idrich de Milan.
El Lambrett el nass de l'union di aqui de l'Olòna con quei in eccess del Navili Grand a Milan, a San Cristòfor. A 'sto pont, el seguta a 'ndà in direzion sud-òvest, arent al Navili Paves (del qual ciappa on poo d'aqua): poeu el traversa Grattasoeuj e 'l quarter de Quint a Rozzan. A Rozzan el ciappa i aqui de l'emissari de la Darsena milanesa, cioè la Ronsgia Tisinell e 'l da origin a l'Olòna inferior, che la finiss in del Pò. Donca el passa tra i provincc de Pavia e Lòd, fina a quand, a Sant'Angel Lodesan, l'entra in del Lamber ver e pròppi e 'l seguta 'l sò destin.
## Comun traversaa
* Provincia de Milan: Milan, Rozzan, Òpera, Piev, Locaa Triulz, Carpian.
* Provincia de Pavia: Sizian, Landrian, Torr Veggia, Marzan, Torr d'Ares, Magherno, Villantee.
* Provincia de Lòd: Valera, Sant'Angel Lodesan.
Lambrett (Monscia)

El **Lambrett** (italian: *Lambretto*) a l'è on ramm segondari del Lamber che 'l passa dent a la citaa de Monscia.
El se tratta de 'na deviazzion del fiumm vorsuda di Viscont in del secol XIV, per reson de difesa de la citaa: on fossaa natural che 'l gh'e passava intorna ai mur de Monscia. La deviazzion la tacca a nord del center, on zicch pussee in sotta del Parch de Monscia.
El Lambrett a l'è traversaa de vari pont, per esempi el Pont de la Mariotta (arent a la veggia Porta de Graa) e el Pont de Lecch, per poeu giontass al ramm principal (ciamaa anca *Lambron*) a sud del center, passaa la ferrovia.

## Riferiment
*LombardiaBeniCulturali
Linia Napoli-Giugliano-Aversa

La **linia Napoli-Giugliano-Aversa** (ciamada anca *linia Arcobalen* per el colô di sò stazion) a l'è 'na metropolitana gestida de l'Ente Autonomo Volturno, recostruzion 'me metropolitana pesanta de l'Alifana bassa, 'na linia ferroviaria a scartament redutt sarada su in del 1976.

Cont el sò trasciaa tutt sotta terra l'è la prima metropolitana a fonzionà in tra provincc in Italia.

El servizzi l'è faa de cors ògni 15 menut in la ponta e ògni 30 menut in del rest del dì: i treni che ghe giren a hinn i Elettromotris ACOTRAL MA 100 ch'eren in servizzi in precedenza in su la metropolitana de Roma.

## Bibliografia
*
*
*

## Vos corelaa
*Servizzi ferroviari metropolitan de Napoli
Pont de la Vittoria (Cremee)

El **Pont de la Vittoria** (*Ponte della Vittoria* in italian) a l'è 'n pont de Cremee, che 'l conliga con Masg e con Barz.

## Storia
L'è staa faa su in tra 'l 1921 e 'l 1925 de la ditta Terzi e cont on progett de l'ingegnee Danusso, per sostituì ona passerella, unegh metod de conligament in tra i dò localitaa finna del cinchcent. Gh'è staa miss 'na lapid dedicada ai caduu e cont el bollettin de la Vittoria sora, inscì l'è staa ciamaa "Pont de la Vittoria" e l'è staa miss in Via Quatter de November. A la fin de la segonda guerra mondial l'è missa 'n oltra lapid dedicada ai mort in quella guerra.

In del 1984 l'è staa rinforzaa per podè slargà la strada, ròba però mai fada. El gh'ha la trista fama, spantegada anca foeura de la provincia de Lecch, de vess el pont di suicidi.

## Caratteristegh
Miss in sul riaa Pioverna, l'è faa de 'n unega arcada de circa ducent meter che la regg el pont, ona carensgia a dò corsij, longh 75 meter, largh cinch e a 'n altezza de 95 meter, cont dò marciapee a sbalz.

## Riferiment
*Ponte della Vittoria - La Valsassina 
*LombardiaBeniCulturali
*Paderno, basta suicidi dal ponte: soldi spesi bene dalla Provincia

## Alter progett
Nivell de session

El **nivell de session** a l'è el quint nivell in del modell OSI, el se occupa de permett ai vari sistema different de comunicà in tra de lor con la midemma red. Di esempi de protocoj che hinn in del nivell de session a hinn SSH o NetBIOS.

## Riferiment
*Britannica
Pont de Lecch

El **Pont de Lecch** (in italian: *ponte di Lecco*) a l'è vun di pont de la citaa de Monscia.
El se troeuva in sul Lambrett, e 'l colega el center storegh al vegg Borgh de Lecch (incoeu *via Lecch*).
A l'è staa faa su in de la segonda metaa del Vottcent, per favorì el passagg di tranvai dent al center, e slegerì la pression che gh'era in sui olter pont monsciasch.
## Ligamm de foeura
*arengario.net
*tramviamonzaoggiono.wordpress.com
Stazion de Venezia Mestre Ospedale

La **Stazion de Venezia Mestre Ospedale** a l'è 'na stazion de la , che la serviss el comun de . 

## Moviment
La stazion a l'è servida di treni regionai de la Trenitalia.

## Bibliografia
*TrenieBinari
Cuni (meteorologia)

In meteorologia on **cùni** a l’è on'area de alta pression a forma de U con assa de simmitria parallela ai paralleli che la ruza infra dò arej de bassa pression. 
## Riferiment
Reazion del Chapman

I **reazión del Chapman** hinn di separazion e poeu noeuv formazion di molecol de ossigen e de ozòno. 

La *primma reazion* l’è quella de la separazion de la molecola de l’ossigen in du atom, per fa succed quèlla reazion chì la servìss l’energia hf de la   radiazion solar in particolar la i longhèzz d’onda λ infra i 0,1 e i 0,2 μm (ragg ultraviolètt).

**O<sub>2</sub> + hf (100 <λ<200 nm) → O + O

La ''segonda reazion'' a l’è quèlla indoe l’[[ossigen]] bimolecolar el se mètt insèma a i [[atom]] de [[ossigen]] a fa su l’ozòno  (O<sub>3</sub>).

**O + O2 → O3

Poeu a gh’è l’*istèssa reazion al contrari*; anca quèlla reazion chì le gh’ha besògn de la radiazion.

**O<sub>3</sub> + hf (100 <λ<200 nm) → O<sub>2</sub>+O

Inscambi de quèlla reazion chì  l’ozòno el pò mèttess insèma a on [[atom]] de ossigen a fa su do [[molecola|molecol]] de ossigen e de chì el ciclo el taca de noeuv. 

**O3+ O → 2 O2+O

El ciclo di reazion del Chapman el succed  ind l’atmosfera terrèstra, soratutt ind el strat de la stratosfera, anca se in condizion particolar ( temperadur elevaa, fòrta radiazion solar, inquinament atmosferegh de òssid d’azòto NOxanca ind la troposfera. 
Quèj procèss chì de tutt i maner hinn pussée comun ind l’alta stratosfera perché a comenzà del defoeura a l’è el primm strat de l’atmosfera terrèster indoe l’aria la comenza a vèss densa assée  de diventà significativ i bottón cont i foton de la radiazion solar

## Vos correlaa
*Bus de l’ozòno
*Radiazion elèttromagnetica
*Ozòno
*Ozònosfera

## Riferiment
Foeugh del sant Elmo

El **foeugh del sant Èlmo** a l’è ‘na scarega elèttro-sberlusenta provocada de la ionizzazion de l'aria in del cors de on temporal, denter ind on fòrt camp elèttrich.

## Com’è che l’è el fenòmen
El Benjamin Franklin in del 1749 l’hà osservàa che ‘l se trattava de on fenòmen de natura elèttrica. El sò aspètt a l’era quèll d’on ciasmo sberlusent, bianch-bleou, che ind ona quaj occorrenza el par on foeugh, despèss in gètt doppi e tripli, che ‘l ven foeura di struttùr alt e gùzz. , compagn di alber maester, i gugli e i ciminier. 

Siben che el venga ciamàa  "foeugh", el foeugh del sant Èlmo a l’è in realtàa ona spece de plasma, caosàa de la massizza differenza de potenzial atmosferegh, insèma al podè disperdent di guzz. El pò anca comparì infra i guzz di còrn del bestiàmm in del cors de on temporal, o infra di oggètt guzz in del mèzz d’on borineri, ma l’è minga l’istèss fenòmen del fulmen globular, nonostant che i du i sìen conligàa.

## Stòria
Ind l’antica Grecia, el comparì d’on foeugh in deperlù a l’era ciamàa Elena, s’a lera doppi a l’era ciamàa Castore e Polluce. A l’è anca ciamàa "corpusants" in divèrsi lenguv, anca in inglés, e ‘l sò significàa el ven del portoghés "còrp sant".

El fenòmen el ciapa el nòmm del sant Erasmo de Formia (dìtt anca sant Elmo), vèscov e màrter, sant difensór di navigadór, che consideraven la soa comparsa ‘me on bon pronòstich. El nòmm a l’è per via del fàtto che despèss el fenòmen el compar in su la scima de l’alber maèster di nav in del cors di temporal in mèzz al mar. ‘Na legenda la cunta su, ancasì, che quand che ‘l Sant l’è stàa brusàa viv, forsi sòta el Diocleziano, in su la scima del falò a s’è vedùu comparì ‘na fiamma bloeu, considerada di persòn che gh’eren là l’ànima del Sant che la levava su in del cièl.

Di riferimént al foeugh del sant Èlmo, ciamàa despèss anca "còrpsant", del spagnoeu *cuerpos santos*, se pòden trovà anca in di laorà del Giulio Cesare, del Plinio il Vecchio, in del diari che l’Antonio Pigafetta lù l’hà scrivùu intanta che ‘l viaggiava cont el Ferdinando Magellano, in *[[Viaggio di un naturalista intorno al mondo]]* (Viagg de on naturalista intórna del mond) del Charles Darwin, in *[[Moby Dick]]* di Herman Melville, in Viaggio al centro della Terra (Viagg in del  center de la Tèrra) del Jules Verne, in del’Orlando Furioso del Ludovico Ariosto indo’a l’è ciamàa de sant Ermo, ind La ballata del vecchio marinaio (La ballada del vègg marinar) del Samuel Taylor Coleridge (v. 128) e in del film che ’l gh’ha el stèss nòmm interpretàa del Gregory Peck, in de *[[Il Corsaro Nero]]* (El pirata negher) de l’Emilio Salgari e, pussée de recent, in *[[Mattatoio n. 5]]* del Kurt Vonnegut o ancamò ind  *[[La collina delle fate]]* (La collina di fat) de la Diana Gabaldon e in Pet Sematary del Stephen King.

## Riferiment ind la cultura de massa

* In del videogioeugh Final Fantasy VII, on nemis ciamàa chiam *[[Ghost Ship]]* (*Nav Fantasma*), de la forma de on bastiment a vèlla corredàa de ‘na spettral polena schelétrica, el doperà on arma ciamada "*St. Elmo's Fire*" (o ben *Foeugh del Sant'Elmo*).

## Riferiment


## Vocs correlàa
*Elettromagnetismo
*
Limed (MI)

**Limed** (in italian **Limito**, italianizzaa anca in *Limit*) a l'è 'na frazion de Pioltell, de che l'è la part a Sud, sotta la ferrovia Milan-Venezia.

Part in l'antichità de la Piev de Segraa, l'è taccaa del Napoleon a Pioltell in del 1809 e destaccaa di Austriegh a la fondazion del Regn Lombard-Veneto. In del 1869 l'è taccaa a Pioltell.

## Riferiment
* Limito - LombardiaBeniCulturali
Riflession

*Riflession - in Fìsica on cambi de direzion de on onda dòpo on impàtt contra de 'na superfice de separazion intra dò materiàj divèrsi.
Rifrazion

La **rifrazion** a l’è on fenòmen òttich per el qual quand la lus la passa de on mèzz pussée dens a vun manc dens la se slontana de la normàl (o ben la linea perpendicolar a la superfice de separazion intra i du mèzz). Quand che inscambi la lus la passa de on mèzz men dens a vun pussée dens la se vesina a la normàl. Compù l’angol che la lus la ven desviada a l’è grand, compù i materiaj gh’hann ‘na diversa densità e quant pussée grand a l’è l’angol de incidenza. La deviazion la varia anca in funzion de la longhèzza d’onda.
	

## Leg del Snell
La var la relazion infra i *angol de incidenza* e de *rifrazion* (**leg del Snell**):

: \frac{\sin \theta_1}{\sin \theta_2} = \frac{v_1}{v_2} = \frac{n_2}{n_1}

indoe

: { \theta_1} a l’è l’angol de incidenza;
: { \theta_2} a l’è l’angol de rifrazion;
: { n_1} e { n_2}   hinn i **indes de rifrazion** di du materiaj;
: { v_1} e { v_2}   hinn i velocità de la lus in di du materiaj.

Sora on cert valor de l’angol de incidenza la succed pù la rifrazion ma domà la riflession (se gh'hà la riflession totàl), sòta quèll valor chì inveci el ragg incide nel subiss in part rifrazion e in part riflession. Che valor chì a l’è

: { \theta_{limite} } = arcsen \frac{n_1}{n_2}

.
 

## Vos correlaa
*Miragg
*Arcobalen
*Lus
*Posizion apparenta del sol

## Riferiment
Nivell de presentazion

El **nivell de presentazion** a l'è el sest nivell del modell OSI e che 'l offriss al nivell de applicazion di servizzi standard e de fà 'na comunicazion comun. El da, per esempi, la crittografia, la compression e la formattazion del test.

Di esempi de servizzi a nivell de presentazion a hinn Telnet e Tox.

## Riferiment
*Technopedia
Posizion apparenta del sol

La **posizion apparent del [[sol]]** a l’è el fenòmen òttich per el qual el sol el par pussée alt in del ciel de quèll che l’è in realtàa.
El succed perchè quand che i ragg de la lus del sol riven giò dal spazzi (mèzz men dens) e poeu intraversen l’atmosfera (mèzz pussée dens e semper pussée dens come che se và vers la superfice terrèstra) cambien direzion vesindoss a la normal (cioè la linea perpendicolar) de la superfice di separazion infra i du mèzz (per el fenòmen de la rifrazion second la leg del Snell), inscì che el sol el par pussée de sora de quèll ch’a l’è in realtàa (e de conseguenza el par levàss su on pussèe prèst e calà on poo pussée tard. 

Per quèlla reson chì in di dì de l’equinòzzi quand che in teoria el dì e la nòtt doarissen ‘vègh l’istèssa durada de 12 or in realtà el sol el leva su on poo pussée prèst e ‘l cala on poo pussée tard donca la durada infra l’alba e ‘l tramont l’è on poo pussée de 12 or. (per esempi 12 or e 11 minu a New York) 

## Vos correlaa
*Rifrazion
*Sol
*Atmosfera terrèstra

## Riferiment
Miragg

El **miràgg** l’è on fenòmen òttich che per lù i oggètt i paren deformàa oppur ind on posizion divèrsa de quèlla indo’a hinn ind la realtà.
Quèst el succéd perché l’indes de rifrazion de l’aria el dipend de la soa densità, donca i ragg sberlusent emìss di còrp terrèster hinn obbligàa a ‘ndà drèe a on tragìtt piegàa su o piegàa giò se la densità de l’aria l’è nò l’istèssa in cors tragìtt medèmm. Quèst el succed per el fenòmen de la rifrazion, o ben el cambi de direzion fàa de la lus  quand che la lus l’intravèrsa di mèzz de  densità divèrsa.

## Miràgg inferior

Quand che sora on terrén de pianura gh’è on strat sottìl de aria ben pussée calda e donca manc densa del strat subit de sora, i ragg de la lus ghe vann adrée a on tragitt incavàa gabband l’osservador perchè che i oggèt paren pussée bass o anca addirittura voltàa in giò.
I situazion meteorològich che favorissen el miràgg inferior hinn quaèj d’estàa che ‘l cièl l’è serén in su superfici asfaltàa che rifletten e surbissen pòch el calor.

## Miràgg superior

Quand che sora on terrén de pianura a gh’è on strat sottil de aria ben pussée frèggia e donca pussée densa rispètt al strat subit de sora, i ragg de lus gh’hànn de andàgh adrée a on tragìtt bombée gabband l’osservador perché i oggètt paren pussée alt e pòden vegnì visìbel anca de la de l’orizzont. I situazion meteorològich che favorisse el miragg superior hinn i inversadur tèrmich.

## Vision de la fata Morgana

Quand che gh’è di situazion tèrmich irregolà e che cambien, i oggètt paren deformàa e sutten a cambià.

## Vos correlaa

* Rifrazion

## Riferiment
Glòria (fenòmen òttich)

La glòria a l’è on fenòmen òttich rar che ‘l pò capità quand che on osservador el gh’hà el Sol oppùr la Luna de drèe ai so spall e on banch de scighera denanz e pussèe de bass. L’ombria de l’osservador la ven proiettada contra del banch de scighera. I ragg del sol subissen ‘na deviazion per via del fenòmen de la diffrazion intorna di bòrd de la crapa de l’osservador e dòpo de ‘vègh raggiunt i gottìnn del strat de scighera hinn riflettùd indrée vèrs l’oeugg de l’osservador compagn de on serc sberlusént intorna de l’ombrìa de la crapa de l’òmm che l’è ‘drée a vardà.

## Vos correlaa
*Diffrazion
*Scighera
*Lus

## Riferiment
Ospedaa de Suzzara

L**'Ospedaa de Suzzara** a l'è 'n ospedaa publegh a gestion privada a Suzzara, cont on basin de utenza in trii provincc: Mantoa, Modena e Regg Emilia.

## Storia
### Costruzion
L'è staa vert in del dicember del 1854 grazia a 'na donazion fàda in del 1853 del Pietro Montecchi in del sò testament, in di locai de la veggia deputazion, che incoeu a hinn municipi, con 10 post lecc.

In del 1855 el fradell del Pietro, el Carlo, l'ha donaa di danee a l'ospedaa e, mort l'ann dopo, gh'ha molaa 'na generosa somma in del testament, ciovè on quart di sò patrimoni.

L'ospedaa l'è staa donca bon de slargàss in d'ona noeuva sed in Piazza Castell, doperada poeu 'me sed del Partii Comunista Italian. El trasferiment l'è faa in del 1860 e in del 1866 el riva a 20 post lecc.

In principi ministraa 'me de testament di Pii Loeugh de Suzzara, del 1855 al 1874 l'è ministraa de 'n ministrador unegh, menter del 1874 l'è gestii de la Congregazion de la Carità, grazia ai noeuv legg del Regn d'Italia in sul tema.

La congregazion la slarga l'ospedaa, che 'l riva a 24 lecc, e la restruttura tuscòss. in del 1885 l'è deciduu de slargàll per soddisfà i besogn de quej de Suzzara e l'è restrutturaa in del 1887-1888. Dopo del 1900 l'è vert on repart de cerusia e i post lecc deventen 54: l'è anca verta 'na farmacia e 'l servizzi l'è estes anca per quej che viven minga a Suzzara.

In del 1924 l'è istituii el servizzi de autolettiga e in tra el 1928 e 'l 1931 l'è fàda su 'na gesetta taccada a l'ospedaa.

### Civilizzazion
In del 1944 l'ospedaa el deventa 'n "Ospedaa Civil", ma l'è danegiaa fiss di event de guerra e i todesch gh'even robaa 'n mugg de ròba, donca i ministrazion gh'han avuu de refinanziàll e sistemàll.

In del 1969 l'è deciaraa Ospedaa de Zona e in del 1978, con l'istituzion del Servizzi Sanitari Nazional, l'è miss 'me U.S.S.L numer 49, deventada poeu l'U.S.S.L 22 Ostija-Suzzara in del 1995. Con la reforma del sistema socio-sanitari de la Lombardia del 1997 el deventa part de l'Azienda Ospedalera "Carlo Poma" de Mantoa.

In del 1997 la veggia struttura, voramai puu adatta, l'è sarada e i malaa a hinn trasferii in la noeuva struttura in la periferia de la città. In del 2005 l'ASL de Mantoa la se accorda cont el Comun per sbatt giò 'na part del vegg ospedaa per fà su di cà e tutelà la veggia 'me center di vegg e offizi ministrativ.

### Gestion privada
In del 2003 la Region Lombardia la crea la Fondazion Fradej Montecchi che la da in concession l'ospedaa a l'azienda privada KOS in d'ona gara publega fàda in del 2004, che la gh'ha avuu de restrutturà la struttura e inserìgh on dipartiment de riabilitazion.

Incoeu la struttura la gh'ha 130 post lecc, de che 30 reservaa per la riabilitazion. La concession la gh'ha scadenza in del 2022 e l'è vun di primm esempi de 'na roba del gener in Italia.

## Riferiment
*LombardiaBeniCulturali
*KOS Group 
## Vos corelaa
*Ospedaa Carlo Poma

## Ligamm de foeura
*Sitt offizial
Corona

***[[Coròna (fenòmen òttich)|Coròna]]**- fenòmen òttich intorna del sol o de la Luna
***[[Corona (quattacoo)|Corona]]** - quattacoo tipegh di monarca
***[[Coròna solar]]** - el strat dedenter de l'atmosfera solar
Lenta (desambiguazion)

***[[Lenta]]** - comun piemontés
***[[Lenta (ottica)|Lenta]]** - istrument òttich de cambià el percors di ragg de la lus
***[[Lenta de Nimrud]]** - on tipo tocc de cristàll vègg de trimila ann
Coròna (fenòmen òttich)

La coròna a l’è on fenòmen òttich che ‘l se manifèsta ‘me di serc coloràa che di vòlt circonden el Sol o la Luna, gh’hànn on diametro ben pussée pìccol de quèll di fenòmen òttich ciamà serc. A hinn provocàa de la presenza denanz del Sol o de la Luna di nivol faa su de gott molto suttil compagn per esempi di altostrati. La coròna al’è on fenòmen correlaa con la diffrazion de la lus. La coròna a l’è rossa in del sò dedenter a differenza de l’arcobalen perché i ragg  ross hinn quèj che subissen pussée la diffrazion. 
## Vos correlaa
*Diffrazion 
*Altostrato
*Sol
*Luna
## Riferiment
Stazion de Bernina Lagalb

La **Stazion de Bernina Lagalb** a l'è 'na stazion de la , che la serviss el comun de Pontresina. L'è taccada ai stazion de .

## Moviment
La stazion a l'è servida di treni regionai e turistegh de la Ferrovia Retiga, compagn del "Trenin Ross del Bernina".

## Bibliografia
*Bernina Express
Stazion de Bever

La **Stazion de Bever** a l'è 'na stazion de la ferrovia de l'Engadina e de la Ferrovia de l'Albula, che la serviss el comun de Bever. L'è taccada ai stazion de .

## Moviment
La stazion a l'è servida di treni regionai e RegioExpress de la Ferrovia Retiga.

## Bibliografia
*Mappa di Ferrovij Retigh
Nivell de applicazion

El **nivell de applicazion** a l'è el nivell pussee in alt del modell OSI, che 'l se occupa de dà di servizzi ai applicazion grazia ai nivei sotta, soratutt el nivell de presentazion. Di esempi a hinn i DNS, HTTP, POP3, FTP e IRC.

## Bibliografia
*Andrew Stuart Tanenbaum, Reti di calcolatori, Pearson Italia S.p.a., 2003, ISBN 978-88-7192-182-2.
Aerosòl

Cont el tèrmen **aerosòl** a se designa ògni sostanza (foeura che l'acqua in meteorologia ch'a l'è nò considerada infra i aerosòl)  che l’esista in atmosfera in forma sòlida o liquida che la gh’abìa ‘na grandezza maggiora di misur di molecol (>0,005μm). 

## Aerosòl atmosferegh
I aerosòl hinn classificàa segond i misur di partìcol in:

* partìcol fin (de diametro infra 0,005 e 2,00 μm):

: infra sti chì gh’è:
:* i *<u>nucli del Aitken</u>* (0,005-0,1μm): hinn de origin secondaria de già che se formen de la condensa di vapor o de la nucleazion di gas;
:* i *<u>nucli grand</u>* (0,1-2,00μm): anca lor de origin secondaria, per mèzz del groppìss de partìcol pussée piscinìnn in sui nucli de l’Aitken.

* partìcol gròss (nucli gigànt - 2,0-1000μm): hinn de origin primaria, o ben hinn mettùu denter ind l’atmosfera tal quaj, se formen per via de la speladura meccanica di materiaj.

### Sorgent de l'aerosòl
I sorgent de l’aerosòl primario hinn: 

* sorgent naturaj:

- la speladura del soeul per via de l’acqua e del vent;

- la spantegada in atmosfera di soluzion salin del mar;

- i eruzion di volcani che manden foeura di scender ind l’atmosfera;

- i polver còsmich;

- i incendi boschìv (fùmm);

* sorgent per via de l’òmm:

- combustion (fumm);
- procèss industriàj
- mèzz de traspòrt

L’aerosòl segondari, inveci el se forma per reazion chimegh infra i gas de orìgin naturàl o artificiàl.

### Eliminazion de l'aerosòl
Per portà via l’aerosòl:

-i *nucli de l’Aitken* se mètten insèma a fa su di nucli pussée gròss;

-i *nucli grand* hinn portàa via con di meccanismi del eliminazion per pioeuva in di nivol e del eliminazion per pioeuva sòta i nivol (deposizion ùmeda);

-i *nucli gigant* vànn giò per sedimentazion (deposizion sècca).

## Aerosòl in medesina

## Vos correlaa
* Nucli de condensa
* Inquinament atmosferegh
* Pulviscol atmosferegh

## Riferiment
Strat limit planetari

El **strat limit planetari** (PBL - de la lengua inglesa Planetary Boundary Layer)  a l'è on strat de atmosfera taccàa a la superfice del soeul indoe gh'è l'influenza del soeul in su la temperadura de l'aria. El sò spessór l'è nò l'istèss in del cors del dì de già che 'l dipend de l'intensità de la messedada turborenta.

Denter in quèl strat chì hinn comprés du strat pussée piscinìtt: el *strat turborént superficiàl* e 'l *strat lìmit laminà*, el primm al'è quèll indoe la turborenza l'è maggiora per via di vòrtes caosàa de la grinzositàa del soeul, el second a l'è on strat de pòch millimeter arént al soeul indoe a gh'è nò la turborenza.

## Variazion del spessor del strat lìmit planetari
In di or diurni quand che la tèrra la ven scaldada del sol a gh'è el trasferiment del calor de sora, soratutt per via di tèrmich  e la soa altèzza la pò andà fin a 1-2km. De nòtt la tèrra la se infrèggia pussée a la svèlta de l'atmosfera (per irradiazion quand che 'l ciel l'è senza nivol) inscì che l'è l'atmosfera che la ghe dà el sò calor al soeul; el raffreddament conseguent del strat de aria pussée taccàa al soeul el tend a fà annullà la messedada (inversadura tèrmica) , l'altèzza la soa altèzza la va già fin a 100m del soeul.
De sorapù el passagg di perturbazion (compagn di ciclon extratropicaj, uragan etcetera) l'àltera el spessor de strat limìt planetari.

### Altèzza de messedada
A l'è ciamada **altèzza de messedada** l'altèzza de on strat arent a la superfice del soeul, fin a la quàl on compòst chimich manda foeura al soeul el pò rivagh de li a vun ora per via de la turborenza meccanica e tèrmica. 
## Vos correlaa
*Turborenza
*Inversadura tèrmica
*Strat limit

## Riferiment
Atmosfera solar

L’**atmosfera solar** a l’è el strat de gas che gh’è intorna del sol. Se reconóssen du strat ind l’atmosfera solar: la  cromosfera e la corona.

## Cromosfera

La **cromosfera** a l’è on strat de gas intorna de la superfice del sol (o ben de la fotosfera che l’è el strat pussèe defoeura); la pò vèss vedùda domà in del cors de ‘n’ecliss totàl, de color incarnadìn. El sò spessór a l’è de circa 10000 km. El so bòrd a l’è nò sòli per via de la turborenza.

## Coròna

La **coròna** a l’è strat pussée defoeura de l’atmosfera solar, a l’è fada su de gas ionizzàa pòch sberlusent e la po’ vèss veduda domà in del cors di ecliss. El so spessor l’è de 17 millón de chilometri. I partìcol che scapen via de l'atmosfera solar in del spazzi van a fa su el vent solar.

## Vos correlaa
*Sol
## Riferiment
Spèttro elèttromagnetich

El **spèttro elèttromagnétich** a l’è l’insèma de tucc i freguenz possìbil di radiazion elèttromagnetich.

## Suddivision in band del spèttro

## Vos correlaa
*ond elèttromagnetich
*Elèttromagnetismo
## Riferiment
Ferrovia Retiga

La **Ferrovia Retiga** (*Rhätische Bahn* in todesch, *Ferrovia Retica* in italian, *Viafier retica* in romancc) a l'è 'na società ferroviaria del Canton Grison che la gestiss 'na red a scartament metrich che la pertocca anca Tiran, in Lombardia.

## Red
I ferrovij gestii de la Retiga a hinn:
*Ferrovia Coira-Arosa
*Ferrovia de la Vereina (in galleria)
*Ferrovia de l'Albula
*Ferrovia del Bernina
*Ferrovia Reichenau-Disentis
*Ferrovia Landquart-Coira-Thusis
*Ferrovia Landquart-Davos
*Ferrovia de l'Engadina
*Ferrovia Davos-Filisur

In tra el 1907 e 'l 1972 l'ha gestii anca la Ferrovia Bellinzona-Mesocch, poeu doperada 'me linia turistega. La ferrovia Samedan-Pontresina l'è considerada a nivell de operatività part de la ferrovia de l'Engadina, ma l'è tecnicament separada e la offriss anca 'n conligament in tra la linia de l'Albula e quella del Bernina.

## Servizzi

La Retiga la fa 'sti servizzi chi:
* servizzi rapid Coira – Sankt Moritz
* servizzi local Thusis – Coira – Landquart – Schiers
* servizzi local Coira – Disentis
* servizzi rapid Coira – Landquart – Klosters – Davos
* servizzi espress regional (RX) Landquart – Scuol-Tarasp tracers la galleria Vereina
* servizzi local Coira – Arosa
* servizzi local Scuol-Tarasp – Samedan – Pontresina
* servizzi local Sankt Moritz – Tiran (Italia)
* servizzi local Davos Platz – Filisur
* straport di veicoi in del Vereina Tunnel: Klosters-Serneus - Sagliains
* straport di veicoi in del Albula Tunnel: Thusis - Samedan

La gestiss anca di servizzi turistegh, el Bernina Express, che 'l corr in su la ferrovia del Bernina e de l'Albula, e 'l Glacier Express, che 'l va de Zermatt a Sankt Moritz.

## Rotabil

### Automotris
*Automotris RhB Be 4/4
*Automotris RhB ABe 4/4 III
### Elettrotreni
*Elettrotreno RhB ABe 8/12 (Stadler Allegra)
*Elettrotreno RhB ABe 4/16 (Stadler Allegra)
*Elettrotreno Capricorn

### Locomotiv
*Locomotiva RhB Ge 4/4 I
*Locomotiva RhB Ge 4/4 II
*Locomotiva RhB Ge 4/4 III
*Locomotiva RhB Gem 4/4
#### Merci
*Locomotiva RhB Ge 6/6 I
*Locomotiva RhB Ge 6/6 II
#### De manoeuvra
*Locomotiva RhB Ge 2/2
*Locomotiva RhB Ge 3/3
*Locomotiva RhB Fe 2/2 51
### Carrozz
*Carrozza RhB BDt
*Treno RhB Alvra

### Material storegh
*Locomotiva RhB Ge 6/6 81
*Locomotiva RhB Ge 4/4 82
*Locomotiva RhB ABe 4/4
*Automotris RhB ABe 4/4 I
*Automotris RhB ABe 4/4 II

## Riferiment
*Dizionari Istoregh de la Svizzera

## Alter progett

## Ligamm de foeura
*Sitt offizial
Albedo

A se definìss **albedo** el rappòrt infra la radiazion solar global incidenta in su ona superficie ( G_T) e quèlla rifLettuda (G_R)  de la superfice medèsima. A l’è on valor comprès infra 0 e 1 (o tra 0% e 100%). El  pò varià in funzion de la freguenza de la radiazion . 

:a= \frac {G_T}{G_R}

## Tipich valor de albedo

## Vos correlaa
*Radiazion solar
*Riflettanza 
*Riflession

## Riferiment
Eliofanòmeter

L’**eliofanòmeter** l’è l’istrument de misurà la radiazion dirètta del sol. A l’è fa su de du sensór, vun che ‘l misura tutta la radiazion che la ghe riva (radiazion solar global) e l’alter che ‘l misura quèlla disperduda (o ben quèlla che la riva giò de tucc i direzion ma minga direttament del sol). De la differenza de sti du grandèzz chì a se ottén la radiazion dirètta. I sensor rileven domà la radiazion del spèttro visibel e de l’infraross. El mestée de l’elifanòmetro a l’è quèll de misurà el numer di or de lus che de usanza a l’è el numer de or che la radiazion dirètta a l’è pussée fòrta de 120W/m2. 

## Vos correlaa
* Radiazion solar
## Riferiment
Radiazion terrèstra

La **radiazion terrèstra** l’è la radiazion elèttromagnetica che la ven de la Tèrra. A l’è fada su de du component, vuna l’è la part de la radiazion solar che la ven riflettuda de la superfice terrèstra per via del sò albedo, l’altra l’è la radiazion emìsa de la Tèrra.

Sia el sol, sia la Tèrra emètten i sò radiazion e i sò spèttri a hinn quèj del còrp negher segond la leg del Plack e la leg del Stefan-Boltzman. El sol l’emètt la soa radiazion soratùtt in del camp del spèttro visìbel, inveci la Tèrra, de già che la gh’hà la temperadura pussée bassa l’emitt di ond elèttromagnètich de longhèzza d’onda inferiora come 'n'è insegnàa de la leg del Vien. I ond emìss de la Tèrra hin donca i ragg infraross. Per quèlla resón chì la radiazion del sol a l’è ciamada anca “radiazion a onda curta” inscambi quèlla de la Tèrra a l’è ciamada "radiazion a onda longa". 

## Spèttro de la radiazion terrèstra
De già che la temperadura de la Tèrra l’è compresa infra i -70 e i 30°C, la soa radiazion, d’accòrd cont i leg del Vien e leg del Plack l’è quasi tutta compresa in del’intervàll di longhèzz d’onda infra i 4 e i 100 μm cont el massìm in corrispondenza di 15 μm (o ben ind la banda di ragg infraross). 

## Iterazion de la radiazion terrèstra con l’atmosfera
La radiazion terrèstra mandada foeura vèrs el spazzi l’intergìss con l’atmosfera indoe la quan che l'incontra di gas bon de surbìla. Quasi tutta la radiazion terrèstra la ven surbida de già che gh’è di gas che gh’hànn la soa banda de assorbiment denter ind la banda di ragg infraross, soratùtt el vapor de acqua che ‘l surbiss i longhèzz d’onda infra i 5 e i 8 μm e quèj maggior de 25, poeu anca l’anidride carbònica intorna de i 4,3 μm e infra i 13,7 e i 17 μm e l’ozòno , ancaben in quantitàa inferoria, intorna di 9,6μm e di 15μm. Gh’è ona finèstra indoe la radiazion terrèstra l’è nò surbida, ciamada **finèstra atmosferega**, compresa infra i longhèzz d’onda de 8 e 12 μm (eccettuàa el picch legger de assorbiment de l’ozòno a 9,6). Travèrs la “finèstra atmosferega” domà el 6% de la radiazion terrèstra  el riess a scapà via vèrs el spazzi. 

## Vor correlaa

* Irradiazion
* Còrp negher
* Radiazion solar
* Radiazion atmosferega

## Riferiment
Effètt sèrra

L’**effètt sèrra** a l’è el fenòmen che ona part de l’energia aquistada de la Tèrra con la  radiazion solar che l’è mandada foeura (radiazion terrèstra) inveci de andà perduda in del spazzi la ven surbida di gas che gh’è ind l’atmosfera terrèstra (soratùtt vapor de acqua e anidride carbònica, e de men anca de l’ozòno stratosferico) che surbìssen la radazion infrarossa e la manden foeura de noeuv in tucc i direzion. La part de la radiazion che la torna indrée vèrs el soeul a l’è ciamada “*contraradiazion*”. Quèlla radiazion chì la fa andà su la temperdura de l'aria. Tutta l’atmosfera l’è trada denter el fenòmen de la controradiazion anca se a hinn pussée important i strat pussée arent al soeul indoe gh n’è pussée de vapor de acqua. I gas de l’atmosfera terrèstra che fànn quèll mestèe chì hinn ciamàa gas sèrra. De là del vapor de acqua el gas sèrra principàl a l’è l'anidride carbònica, che la soa presenza l’è anca correlada cont l’inquinament atmosferegh, che l’hà fada aumentà de bon in del cors de l’ùltim sècol. L’aument del fènòmen de l’effètt sèrra el ghe laora adrée al riscaldament global.  De sorapù anca i bosch hinn important perchè, per mèzz de la fotosintesi clorofilliana contribuìssen a trà via l’anidride carbònica atmosferega.

## Conseguenz negatìv de l’effètt sèrra
L’effètt serra l’è important per la temperadura de la Tèrra  perché se ‘l ghe fudèss minga l’effètt sèrra la radiazion riflettuda o mandada foeura de la Tèrra l’andarìss perdùda in del spazzi e la temperadura media de la Tèrra la sarìss de -23°C inscambi che de +15°C. De tutt i maner l’aument de l’effètt sèrra el se porta adrée di sonseguenz negatìv compagn de:

* el sciogliment di giazzee terrèster e marin;
* l'alzada del livèll del mar;
* el cambiament del regìmm di precipitazion con brusècc e inondazion;
* e per via de quèj cambiament chì ne vegnen foeura di conseguènz in sui ecosistèma, su la salùt di òmen e su l’economia. 

## Vos correlaa

* Radiazion solar
* Radiazion terrèstra
* Gas sèrra
* Irradiazion
* Riscaldament global
* Atmosfera terrèstra

## Riferiment